Πέθανε σήμερα Σάββατο ο Θάνος Ανεστόπουλος, ο τραγουδιστής των «Διάφανων Κρίνων», o οποίος εδώ και καιρό έδινε μάχη με την επάρατη νόσο.

Την είδηση επιβεβαίωσε η μπάντα μέσω του επίσημου λογαριασμού της στο facebook.

Συλλυπητήρια ανακοίνωση εξέδωσε ο ΣΥΡΙΖΑ:

«Εκφράζουμε τη θλίψη μας για τον θάνατο του Θάνου Ανεστόπουλου, ενός από τους πιο σημαντικούς δημιουργούς της γενιάς του. Τραγουδιστής, συνθέτης, στιχουργός, συνιδρυτής του συγκροτήματος «Διάφανα Κρίνα», αλλά και άνθρωπος με κοινωνικές ανησυχίες, ο οποίος ποτέ δεν δίστασε να πάρει θέση, να βοηθήσει, με τη συμμετοχή του, σε αντιφασιστικές, αντιρατσιστικές συναυλίες, συναυλίες συμπαράστασης, ο Θάνος Ανεστόπουλος θα λείψει πραγματικά από την μουσική και καλλιτεχνική σκηνή της χώρας μας. Τα θερμά μας συλλυπητήρια στους οικείους του».



